b'\n_START_ARTICLE_\nMedvedki sladkosnedki\n_START_SECTION_\nDe\xc4\x8dek in sonce\n_START_PARAGRAPH_\nGre za pogovor med de\xc4\x8dkom in soncem. De\xc4\x8dek sonce spra\xc5\xa1uje, kje se je mudilo, da je tako pozno \xc4\x8dez gore prililo. Sonce pa mu nato odgovori in se mu opravi\xc4\x8di, da se je zadr\xc5\xbealo v daljnem kraju, kjer ro\xc5\xbee prelepo cveto._NEWLINE_Pesem je \xc5\xa1estkiti\xc4\x8dna, \xc5\xa1tirivrsti\xc4\x8dna. Tema je vzeta iz vsakdanjega \xc5\xbeivljenja.\n_START_SECTION_\nOtrok s son\xc4\x8dnico\n_START_PARAGRAPH_\nOtrok nese son\xc4\x8dnico z zlatimi zrni, nanjo se usede metulj, zato se otrok boji, da bi se son\xc4\x8dnica zlomila._NEWLINE_Pesem je lahkotna, lahko berljiva, razumljiva. Tema je zopet vzeta iz vsakdanjega \xc5\xbeivljenja, narave. Rima je svobodna, zna\xc4\x8dilna so ponavljanja,...\n_START_SECTION_\nSon\xc4\x8dek bo\xc5\xbea...\n_START_PARAGRAPH_\nSon\xc4\x8dek bo\xc5\xbea ta\xc4\x8dice na\xc5\xa1e bele ma\xc4\x8dice, ki je predica._NEWLINE_Pesem je zelo preprosta, le enokiti\xc4\x8dna. Tema je vzeta iz \xc5\xbeivalskega \xc5\xbeivljenja.\n_START_SECTION_\nMarjetice\n_START_PARAGRAPH_\nGovori o tem, kako so na son\xc4\x8dni dan vzcvetele marjetice._NEWLINE_Tema je zopet vsakdanja, povezana z naravo. Pesem je preprosta, razumljiva. Sestavljena je iz petih kitic, prve \xc5\xa1tiri so tri, zadnja pa le dvovrsti\xc4\x8dna.\n_START_SECTION_\nMedvedi in medvedki\n_START_PARAGRAPH_\nOtrok spra\xc5\xa1uje o\xc4\x8deta, kak\xc5\xa1ni so medvedki. Zanima ga, \xc4\x8de so res sladkosnedi in majhni kakor mucke. \xc5\xbdeli si igrati z njimi._NEWLINE_Pesem je iz treh kitic, zna\xc4\x8dilno je ponavljanje vpra\xc5\xa1anja kak\xc5\xa1ni so medvedki. Je preprosta, igriva pesem s \xc5\xbeivalsko tematiko. Izstopa tudi otro\xc5\xa1ka radovednost.\n_START_SECTION_\nDete na travi\n_START_PARAGRAPH_\nSonce je posijalo in dete se je nasmejalo. Otrok je vzdignil roke v zrak, tja kjer so plavale ptice. Pti\xc4\x8dice so nato zapele, ro\xc5\xbeice zadehtele, gozdovi za\xc5\xa1umeli in drobno dete je zaspalo._NEWLINE_Pesem je dvokiti\xc4\x8dna, petvrsti\xc4\x8dna. Rima je lahkotna. Tematika pa je povezana z naravo.\n_START_SECTION_\nKje?\n_START_PARAGRAPH_\nPesem spra\xc5\xa1uje in odgovarja na vpra\xc5\xa1anje kje je zvon\xc4\x8dek, vijolica, trobentica ter kje dete. Zvon\xc4\x8dek je na mahu, vijolica v skritem grmu, na trobentico pa de\xc4\x8dek poigrava. Zlati \xc5\xbearki pa se z otrokom igrajo na trati._NEWLINE_Je enokiti\xc4\x8dna pesem, preprosta, s tematiko iz narave.\n_START_SECTION_\nNa\xc5\xa1 pra\xc5\xa1i\xc4\x8dek\n_START_PARAGRAPH_\nPesem govori o tem, kako so otroci prali pra\xc5\xa1i\xc4\x8dka. Ta je nekaj \xc4\x8dasa poslu\xc5\xa1no in potrpe\xc5\xbeljivo krulil, a nato jim je utekel, se ulegel na dvori\xc5\xa1\xc4\x8de in postal bolj umazan kakor prej._NEWLINE_Enokiti\xc4\x8dna pesem, s tematiko iz vsakdanjega kme\xc4\x8dkega \xc5\xbeivljenja, s kmetije.\n_START_SECTION_\nSultan\xc4\x8dek na vlaku\n_START_PARAGRAPH_\nSultan\xc4\x8dek je pes, ki mora od hi\xc5\xa1e. Pelje se z vlakom ter gleda skozi okno. Njegove o\xc4\x8di so rosne, \xc5\xa1e bolj oto\xc5\xbena pa je Metka, ker ga more zapustiti._NEWLINE_Enokiti\xc4\x8dna pesem, bolj oto\xc5\xbena kot druge.\n_START_SECTION_\nBurja\n_START_PARAGRAPH_\nDobro je biti burja, saj ta lahko trese hru\xc5\xa1ko ter vije njene veje, a slabo je biti slamnata streha. Burja vse strehe podere in vsa polja prebega._NEWLINE_Pesem je trikiti\xc4\x8dna. V njej je izra\xc5\xbeeno nasprotje: lepo je biti burja, a slabo streha.\n_START_SECTION_\nMo\xc4\x8deradek\n_START_PARAGRAPH_\nMo\xc4\x8deradek postopa po jesenski cesti. Le kam pa se bo skril, ko bo nastopila zima in bo udaril mraz? Ali med rjavo listje ali v hladno posteljo? A to ga zdaj \xc5\xa1e ne zanima, saj je zaenkrat \xc5\xa1e lepo vreme._NEWLINE_Pesem je sestavljena iz dveh kitic, prva je devetvrsti\xc4\x8dna, druga pa le \xc5\xa1tiri. Tema je zopet vzeta iz narave in \xc5\xbeivalskega \xc5\xbeivljenja.\n_START_SECTION_\nPolh v jeseni\n_START_PARAGRAPH_\nPolh se na de\xc5\xbeeven jesenski dan spra\xc5\xa1uje, kdo bo \xc5\xa1el izpod strehe po orehe in \xc5\xbeelode. Kdo bi hotel iti v travo in mlaku\xc5\xbee, \xc4\x8dez rjave lu\xc5\xbee, ko pa je v njihovih duplih tako toplo._NEWLINE_Pesem iz dveh \xc5\xa1estvrsti\xc4\x8dnih kitic. Zna\xc4\x8dilno ponavljanje stavka kdo naj gre. Tema iz vsakdanjega \xc5\xbeivalskega sveta.\n_START_SECTION_\n\xc5\xa0krat Dobro\xc5\xa1in\n_START_PARAGRAPH_\nDobro\xc5\xa1in je majhen \xc5\xa1krat, ki ima celo skrinjo zlatnikov, katere skrbno \xc4\x8duva doma. \xc4\x8ce ga prosi\xc5\xa1 jih dobi\xc5\xa1 toliko, da jih komaj nosi\xc5\xa1._NEWLINE_Pesem iz dveh kitic, z malo druga\xc4\x8dno, sanja\xc5\xa1ko, skoraj fantazijsko tematiko.\n_START_SECTION_\nPro\xc5\xa1nja\n_START_PARAGRAPH_\nNajbr\xc5\xbe gre za pro\xc5\xa1njo otroka, ki prosi belo vilo naj pride in mu prinese sanje, zlate zvon\xc4\x8dke in bonbon\xc4\x8dke._NEWLINE_Enokiti\xc4\x8dna pesem, preprosta s fantazijsko tematiko.\n_START_SECTION_\nVe\xc4\x8der\n_START_PARAGRAPH_\nVse \xc5\xbee spi: pti\xc4\x8dki in travice, mi\xc5\xa1ka in \xc5\xa1kr\xc5\xbeat. Samo veter, ki je ves dan spal, je zdaj \xc4\x8dez polja pripihljal._NEWLINE_Pesem iz dveh \xc5\xa1tirivrsti\xc4\x8dnih kitic, tema zopet iz \xc5\xbeivalskega sveta in narave.\n_START_SECTION_\nObravnavani motivi in teme\n_START_PARAGRAPH_\nTudi Sre\xc4\x8dko Kosovel, kljub kratkemu \xc5\xbeivljenju potrjuje, da je ve\xc4\x8dina pomembnih slovenskih pisateljev, posebej pesnikov, pisala tudi za otroke. V pesmih za mladino sre\xc4\x8damo Kosovela v manj dramati\xc4\x8dni lu\xc4\x8di, ve\xc4\x8d je sonca, predvsem pa pogledov po drobnih, preprostih stvareh iz vsakdanjega \xc5\xbeivljenja ali \xc5\xbeivalih, ki so \xc4\x8dloveku, \xc5\xa1e posebno otroku blizu. Pred nami je ne\xc5\xbeen opazovalec narave, ki se rad igra, miruje, njegovo srce se odpira pred nami in v njem je veliko ve\xc4\x8d svetlobe. Je otrok kra\xc5\xa1ke zemlje, njenih borov in brinja.'